
Ministru kabineta rīkojums Nr. 913
Rīgā 2023. gada 20. decembrī (prot. Nr. 62 65. §)
Par atšķirīgu dividendēs izmaksājamo valsts akciju sabiedrības "Latvijas Valsts radio un televīzijas centrs" peļņas daļu par 2022. gadu
· 1. Valsts akciju sabiedrībai "Latvijas valsts radio un televīzijas centrs" (vienotais reģistrācijas Nr. 40003011203) (turpmāk – akciju sabiedrība) sadalīt peļņu par 2022. gadu saskaņā ar likuma "Par valsts budžetu 2023. gadam un budžeta ietvaru 2023., 2024. un 2025. gadam" 27. pantu un Ministru kabineta 2022. gada 25. janvāra noteikumu Nr. 72 "Kārtība, kādā tiek prognozēti, noteikti un veikti maksājumi par valsts kapitāla izmantošanu" 9.2. apakšpunktu, nosakot dividendes 5 068 649 euro jeb 88,68 % apmērā no peļņas par 2022. gadu, no tiem:
· 1.1. 4 069 009 euro iemaksāt valsts budžetā;
· 1.2. 313 726 euro novirzīt deleģētā valsts pārvaldes uzdevuma īstenošanai – Loģiski vienotā datu centra projekta uzturēšanai 2024. gadā;
· 1.3. 341 273 euro novirzīt deleģētā valsts pārvaldes uzdevuma īstenošanai – Loģiski vienotā datu centra projekta uzturēšanai 2025. gadā;
· 1.4. 344 641 euro novirzīt deleģētā valsts pārvaldes uzdevuma īstenošanai – Loģiski vienotā datu centra projekta uzturēšanai 2026. gadā. 
· 2. Satiksmes ministrijai kā akciju sabiedrības kapitāla daļu turētājai nodrošināt, ka akciju sabiedrība izpilda šā rīkojuma 1.2., 1.3. un 1.4.apakšpunktā minētos uzdevumus. Uzņēmumu ienākuma nodoklis no šā rīkojuma 1.1. apakšpunktā minētās dividendēs izmaksājamās peļņas daļas un no šā rīkojuma 1.2., 1.3. un 1.4. apakšpunktā  minētajam deleģētajam uzdevumam novirzāmām summām tiek aprēķināts un samaksāts normatīvajos aktos noteiktajā kārtībā un apmērā.

